**Lietošanas instrukcija: informācija lietotājam**

**Senadekss** 70 mgtabletes

*Sennae folii extractum*

**Pirms šo zāļu lietošanas uzmanīgi izlasiet visu instrukciju, jo tā satur Jums svarīgu informāciju.** Vienmēr lietojiet šīs zāles tieši tā, kā aprakstīts šajā instrukcijā, vai arī tā, kā to noteicis ārsts.

* Saglabājiet šo instrukciju! Iespējams, ka vēlāk to vajadzēs pārlasīt.
* Ja Jums nepieciešama papildu informācija vai padoms, vaicājiet farmaceitam.
* Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamām blakusparādībām, kas nav minētas šajā instrukcijā. Skatīt 4. punktu.
* Ja pēc 1-2 nedēļām Jūs nejūtaties labāk vai jūtaties sliktāk, Jums jākonsultējas ar ārstu.

**Šajā instrukcijā varat uzzināt**:

1. Kas ir Senadekss un kādam nolūkam to lieto

2. Kas Jums jāzina pirms Senadekss lietošanas

3. Kā lietot Senadekss

4. Iespējamās blakusparādības

5 Kā uzglabāt Senadekss

6. Iepakojuma saturs un cita informācija

**1. Kas ir Senadekss un kādam nolūkam to lieto**

*Senadekss* ir caurejas līdzeklis, kas mīkstina vai šķidrina izkārnījumu masas. Tā iedarbības efektivitāte jūtama pēc 6–10 stundām pēc zāļu lietošanas un, galvenokārt, saistīta ar šķidruma uzsūkšanās kavēšanu no resnās zarnas un ietekmi uz tās peristaltiku. *Senadekss* normalizē vēdera izeju, bet nekairina zarnu traktu.

Lieto īslaicīgai ārstēšanai akūtu un hronisku aizcietējumu gadījumos.

**2. Kas Jums jāzina pirms Senadekss lietošanas**

**Nelietojiet Senadekss šādos gadījumos:**

* ja Jums ir alerģija pret aktīvo vielu vai kādu citu (6. punktā minēto) Senadekss sastāvdaļu;
* ja Jums ir zarnu nosprostojums;
* ja Jums ir apendicīts un citas vēdera dobuma orgānu iekaisīgas saslimšanas;
* ja Jums ir nezināmas izcelsmes sāpes vēderā, spastiskais kolīts, iesprūdusi trūce;
* ja Jums organismā ir ūdens un elektrolītu pazemināts līmenis;
* ja Jums ir neirogēnas un endokrīnas izcelsmes aizcietējumi;
* bērniem līdz 12 gadu vecumam.

**Brīdinājumi un piesardzība lietošanā**

Pirms Senadekss lietošanas konsultējieties ar ārstu vai farmaceitu.

Īpaša piesardzība, lietojot Senadekss, nepieciešama šādos gadījumos:

* ja Jums ir alerģija pret aktīvo vielu vai kādu citu (6. punktā minēto) Senadekss sastāvdaļu;
* ja Jūs vienlaikus lietojat sirds glikozīdus, antiaritmiskus līdzekļus, QT-intervāla pagarināšanos inducējošus līdzekļus, diurētiskus līdzekļus, adrenokortikosteroīdus, lakricu saturošas zāles;
* ja Jums ir aknu un/vai nieru funkciju traucējumi.

Līdzīgi citiem caurejas līdzekļiem, sennu saturoši līdzekļi piesardzīgi jālieto, ja Jums ir tieksme uz aizcietējumiem un nediagnosticētiem, akūtiem vai ilgstošiem kuņģa-zarnu trakta traucējumiem, piemēram, sāpēm vēderā, sliktu dūšu un vemšanu, jo šie simptomi var liecināt par zarnu nosprostošanos.

Bez ārsta norādījuma nelietojiet zāles ilgāk par vienu nedēļu, jo var rasties caureja, izmainīties ūdens daudzums Jūsu organismā vai arī rasties resnās zarnas darbības traucējumi.

Ja vēdera izeju mīkstinoši līdzekļi Jums ir nepieciešami katru dienu, pie ārsta jānoskaidro aizcietējuma cēlonis, jo ilgstoša caurejas līdzekļu lietošana nav pieļaujama.

Ja caurejas līdzekļus lieto ilgstoši, tas var radīt zarnu funkciju samazināšanos un atkarību no šiem līdzekļiem. Sennu saturošus līdzekļus drīkst lietot tajos gadījumos, kad terapeitisko efektu neizdodas iegūt, mainot diētu vai lietojot zarnu satura apjomu palielinošus līdzekļus.

Ja sennu saturošus līdzekļus lieto pieaugušajiem ar ierobežotām kustības spējām, pacienta higiēniskā apkope jāveic biežāk, lai samazinātu ilgstošu ādas kontaktu ar fēču masu.

**Citas zāles un Senadekss**

Pastāstiet ārstam vai farmaceitam par visām zālēm, kuras lietojat pēdējā laikā, esat lietojis vai varētu lietot.

Nerekomendē lietot divu stundu laikā pēc citu medikamentu lietošanas, jo tabletes *Senadekss*var samazināt citu zāļu uzsūkšanos un efektivitāti.

Pazemināta kālija līmeņa risks palielinās, ja Jūs vienlaikus lietojat sirds glikozīdus, diurētiskus līdzekļus vai virsnieru hormonus, kā arī lakricu saturošus līdzekļus. Neiesaka lietot vienlaikus ar antiaritmiskiem līdzekļiem, ar medicīniskiem produktiem, kas ietekmē sirds ritmu (piemēram, hinidīns) un līdzekļiem, kas var radīt QT-intervāla pagarināšanos.

**Grūtniecība un barošana ar krūti**

Ja Jūs esat grūtniece vai barojat bērnu ar krūti, ja domājat, ka Jums varētu būt grūtniecība, vai plānojat

grūtniecību, pirms šo zāļu lietošanas konsultējieties ar ārstu vai farmaceitu.

Grūtniecības pirmajā trimestrī lietošanu neiesaka.

Pēc ārsta norādījuma var īslaicīgi lietot ar īpašu piesardzību otrajā un trešajā trimestrī tajos gadījumos, ja dzīvesveida un diētas izmaiņas vai zarnu satura apjomu palielinošu līdzekļu lietošana nedod rezultātus.

Bērna zīdīšanas laikā sennu saturošus līdzekļus lietot nerekomendē. Nav ziņots par vēdera izeju mīkstinošu ietekmi zīdainim.

**Transportlīdzekļu vadīšana un mehānismu apkalpošana**

Senadekss neietekmē spēju vadīt transportlīdzekļus un apkalpot tehniskās iekārtas.

**Senadekss satur laktozi**

Ja ārsts ir teicis, ka Jums ir kāda cukura nepanesība, pirms lietojat šīs zāles, konsultējieties ar ārstu.

**3. Kā lietot Senadekss**

Pieaugušajiem rekomendē pa 1 tabletei pirms gulētiešanas. Nepieciešamības gadījumā devu var palielināt līdz 2–3 tabletēm vienā reizē. Parasti ir pietiekami, ja zāles lieto divas līdz trīs reizes nedēļā.

Pareiza individuāla deva ir mazākā deva, kas nodrošina komfortablu vēdera izeju.

Nelieto bērniem līdz 12 gadu vecumam.

Lietojot ilgāk par 1-2 nedēļām jākonsultējas ar ārstu.

Neskaidrību gadījumā vaicājiet ārstam vai farmaceitam.

**Ja esat lietojis Senadekss vairāk nekā noteikts**

Caurejas līdzekļu pārdozēšana izraisīs masīvu caureju, iespējams, ar izteiktu zarnu stimulāciju, un masīvu ūdens un elektrolītu zudumu.

Pārdozēšanas gadījumā nekavējoties sazinieties ar ārstu.

**Ja esat aizmirsis lietot Senadekss**

Nelietojiet dubultu devu, lai aizvietotu aizmirsto tableti.

**4. Iespējamās blakusparādības**

Tāpat kā citas zāles, *Senadekss tabletes* var izraisīt blakusparādības, kaut arī ne visiem tās izpaužas.

Var rasties paaugstinātas jutības reakcijas (nieze, nātrene, lokalizēta vai ģeneralizēta eksantēma).

Lielas zāļu devas var izraisīt vēdera uzpūšanos, koliku tipa sāpes vēderā, ūdeņainu caureju, īpaši ja Jums ir kairināts zarnu trakts. Šādi simptomi parasti rodas individuālas devas pārsniegšanas gadījumā. Šādā gadījumā zāļu lietošana jāpārtrauc vai deva jāsamazina divas reizes.

Nepārtraukta vai pārmērīga caurejas līdzekļu lietošana var izraisīt elektrolītu, it īpaši kālija zudumu. Kālija zudums var izraisīt sirds darbības traucējumus un muskuļu vājumu, it īpaši, ja vienlaikus tiek lietoti sirds glikozīdi, diurētiski līdzekļi vai virsnieru hormoni.

Terapijas laikā urīns var krāsoties (atkarībā no urīna skābuma) dzeltens vai sarkani-brūns. Tas notiek, izdaloties vielmaiņas produktiem, kas nav kaitīgi.

**Ziņošana par blakusparādībām**

Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši Zāļu valsts aģentūrai, Jersikas ielā 15, Rīgā, LV-1003. Tālr.: +371 67078400; Fakss: +371 67078424. Tīmekļa vietne: [www.zva.gov.lv](http://www.zva.gov.lv). Ziņojot par blakusparādībām, Jūs varētu palīdzēt nodrošināt daudz plašāku informāciju par šo zāļu drošumu.

**5. Kā uzglabāt Senadekss**

Uzglabāt šīs zāles bērniem neredzamā un nepieejamā vietā.

Sargāt no mitruma un gaismas.

Uzglabāt temperatūrā līdz 25 0C.

Nelietot šīs zāles pēc derīguma termiņa beigām, kas norādīts uz kastītes pēc {Derīgs līdz}.

Derīguma termiņš attiecas uz norādītā mēneša pēdējo dienu.

Neizmetiet zāles kanalizācijā vai sadzīves atkritumos. Vaicājiet farmaceitam kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.

**6. Iepakojuma saturs un cita informācija**

**Ko Senadekss satur**

Aktīvā viela ir sennas lapu ekstrakts. Katra tablete satur 70 mg sennas lapu ekstrakta (*Sennae folii extractum*), kas atbilst 0,0135 g A un B sennozīdu kalcija sāļu veidā.

Citas sastāvdaļas ir kukurūzas ciete, kroskarmelozes nātrija sāls, laktozes monohidrāts, mikrokristāliskā celuloze, kalcija stearāts, metilparahidroksibenzoāts, vanilīns.

**Senadekss ārējais izskats un iepakojums**

Pelēki brūnas tabletes ar ieslēgumiem, dalījuma līniju vienā pusē un vanilīna smaržu. Dalījuma līnija paredzēta tikai tabletes salaušanai, lai atvieglotu tās norīšanu, nevis tabletes dalīšanai vienādās devās.

10 tabletes blisterī no polivinilhlorīda plēves un alumīnija folijas. Kartona iepakojumā viens, divi vai 12 blisteri. Iepakojumā pievienota lietošanas instrukcija.

12 tabletes blisterī no polivinilhlorīda plēves un alumīnija folijas. Kartona iepakojumā viens, divi vai 10 blisteri. Iepakojumā pievienota lietošanas instrukcija.

Visi iepakojuma lielumi tirgū var nebūt pieejami.

Reģistrācijas apliecības īpašnieks

Stirolbiofarm Baltikum SIA

Rasas iela 5, Rīga, LV-1057, Latvija

Tālrunis: +371 6780 3162

Fakss: +371 6786 9006

e-pasts: [info@stirol.lv](mailto:info@stirol.lv)

**Ražotājs**

BRIZ SIA

Rasas iela 5, Rīga, LV-1057, Latvija

**Šī lietošanas instrukcija pēdējo reizi pārskatīta 08/2016.**